tomron87/hebrew-wikipedia-sentences-corpus huggingface dataset:
תקופה קצרה לפני הקרנת הבכורה של הסרט, הופץ הפסקול שלו בדיסק באיטליה ב-16 בנובמבר 2007. הפסקול כולל כ-7 שירים ואורכו כ-25 דקות, כאשר ששת השירים הראשונים שבו נכתבו ובוצעו על ידי אליסה רוסלי, שבהמשך עבדה על השירים בעונות שהופקו לאחר מכן לסדרה.
בין השירים שכתבה וביצעה נמצא שיר הפתיחה של הסרט "Unica" שנחשב למוכר ביותר מהפסקול, כאשר הוא זכה לגרסאות נוספות ולקליפ בהנפשה ממוחשבת בכיכובן של בנות ווינX כלהקת רוק.
כמו כן הוא הופץ כסינגל עם קליפ בגרסתו הטורקית על ידי להקת Hepsi, שלקחה חלק בביצוע השירים בדיבוב הסרט לטורקית.
את השיר השביעי והאחרון שנמצא בפסקול, "All The Magic", כתבה וביצעה הזמרת האוסטרלית נטלי אימברוליה.
אימברוליה דברה בחיוב על הסרט, וציינה שבנות ווינX מייצגות את התכונות החשובות שהיו לה כדי להצמיח את הקריירה שלה.
היא גם ספרה שהיא רואה את בנות ווינX כמודרניות ובעלות אנרגיה ונחישות להתגבר על כל סכנה, שהן תכונות שחשובות להצלחה.
בדיבוב העברי רק שלושה שירים בוצעו בעברית בביצוע אסתר אתי קסטרו ושאר השירים הושמעו בשפת המקור, דבר ששונה מהדיבוב העברי של הסדרה בו כל השירים בוצעו בעברית.
חלק משירי הפסקול הופצו בפסקולים נוספים שיצאו לסדרה, והושמעו בעונה הרביעית שלה.
השיר "Potere Di Enchantix" החליף את שיר שינוי הצורה של כוח המכושפות, והושמע במקומו במהלך העונות שיצאו לסדרה לאחר הסרט.
מרבית המבקרים האיטלקיים נתנו ביקורות שליליות לסרט.
רבים טענו שעלילת הסרט מזכירה את "הארי פוטר", "שר הטבעות" ו"סיילור מון" ושהיא נחשבת כטריוויאלית.
כמו כן טענו שהדמויות הראשיות, שמראם מבוסס על זמרות פופולריות, וולגריות ודומות לבראץ ופריס הילטון.
הם מציינים גם שאיכות ההנפשה נמוכה בהשוואה לסרטים המערביים, ושאיכות האפקטים ברמה של "פאוור ריינג'רס".
נתנה ביקורות שלילית גם על השימוש לרעה בקריינות המספר וההתמקדות באופנה.
הפרופסורית האיטלקית לסמיוטיקה, ג'ובאנה קוזנזה, בעת מאמר שעוסק בניתוח הסרט, הצביעה על ביטויים שונים של אפליה מינית ואף גזענות בו.
לטענת הפרופסורית, צבעי בגדי הדמויות בסרט תואמים לחלוטין את מגדרם, וסטלה, אחת הדמויות הראשיות, מבצעת מעשי גבורה רק כדי להיות פופולרית.
עוד היא טענה שעלילת הסרט מעלה אצל ילדות סטראוטיפים על נשים רכות וסבלניות שרק רוצות לחיות באושר ובעושר בנישואים.
היא גם מציינת את העבודה שליילה, הגיבורה השחורה בסרט, בתפקיד משני.
העיתונאית לורדנה ליפריני, שבעלת גישה שלילית לזיכיון "מועדון ווינX" ותומכת בדעתה של הפרופסורית, ראיינה את סטראפי ושאלה מדוע להפוך את הדמויות הראשיות ליפות כל כך אם הנסיכה פיונה מהסרט "שרק" היא עוגית מלאה.
הוא השיב ששרק נועד יותר למבוגרים מאשר לילדים, ושילדים נמשכים ליופי.
עם זאת, הוא הדגיש כי בנוסף ליופי החיצוני הדמויות מלמדות ערכים אמיתיים, ביניהם לחיות בשלווה לצד תרבויות אחרות.
באתר הצרפתי "AlloCiné" הסרט קיבל שבע ביקורות, שנעות בין כוכב לשלושה כובים.
איזבל רנייה כתבה באתר "לה מונד" שהסרט לא הרוויח הרבה מההנפשה הממוחשבת, ואמרה על הדמויות הראשיות שהן בנות מצחקקות ונאנקות עם מידת דוגמניות שאובססיביות למראה שלהן.
במאמר על הסרט שפורסם במגזין האמריקאי "הוליווד ריפורטר" על ידי נטשה סנג'נוביץ', נכתב שגיבורות הסרט הן "תערובת מדאיגה של מיניות והפוכה" ושהעלילה חסרת יכולת חיזוי.
עוד צוין שהסרט מושך את הצופה עם התלבושות הבהירות והתסרוקות של הגיבורות.
המבקרים הגרמניים תמכו במגמת הקולגות הזרים, לדוגמה קטרינה ויגרט כתבה במגזין "Focus" שהפרופורציות הלא מציאותיות והרגליים הארוכות של גיבורות הסרט יגרמו לילדות להתבלבל לגבי תפיסת הגוף שלהן.
תומאס קלינגנמאייר כתב בעיתון "Rheinische Post" שהדמויות בסרט מעודדות אנורקסיה.
כריסטוף פטרסן מאתר "Filmstarts" כתב שהסרט דוחה איכויות קולנועיות אובייקטיביות ואף יסודות דרמטיים.
באתר הסרטים האיטלקי "Movieplayer.it" פורסמה ביקורת על הסרט על ידי פיטרו סלבטורי, בה נכתב על היתרונות ההנפשה הממוחשבת לעומת המסורתית שהייתה בסדרה, הצלילים הריאליסטיים ועיצוב הבגדים והשיער.
כמו כן נכתב שהדמויות ללא הבעות פנים ושחסר דיאלוג ביניהן.
ביקורת נוספות נכתבה באתר "CineBlog.it" על ידי קרלה סיגוניני, בה היא סיפרה שהיא חושבת שהסרט לא יעניין מבוגרים ושהוא מכיל תלבושות מפורשות למדי.
היא גם ציינה שהיא התרשמה מההנפשה.
פרדריק מיגנארד מהאתר הצרפתי "aVoir-aLire.com" הביא לסרט שני כוכבים וכתב "באופן מפתיע, הבינוניות המעודנת הזאת [...] נראית כמו סרט אמיתי, ולא כמו פרק טלוויזיה שנמתח לשיווק פנימי".
הוא גם ציין את הדינמיות של ההנפשה, את מגוון התסריטים והדיאלוגים, ושהסרט יכול להצליח בסוגה משלו "כמעט משעמם".
בפורטל "Animation Italy" כינו את הסרט כסוף ראוי לעונה השלישית, שיפנה לא רק לילדים, אלא גם למבוגרים.
בנוסף, שבחו את המראה הקליט של הדמויות ולמסרים החיוביים של הסרט, כמו חברות ואחדות.
כמו כן שבחו את איכות ההנפשה ואת האפקטים המיוחדים, וציינו שהסרט קבע רמה חדשה להנפשה האיטלקית.
בארט ריבטניק מאתר האינטרנט ההולנדי "Cinemagazine" ציין שלדעתו עלילת הסרט מרתקת ומעניינת לכל המינים.
המבקר לא דירג את שפע הבגדים והאביזרים האפנתיים כחיסרון, וציין שילדים עדיין לא מתלבשים ככה והמראה הקליט של הדמויות רק מעצים את עניין הצפייה.
איכות ההנפשה, לטענתו, אף שהיא נחותה מיצירותיהם של "פיקסאר" ו"דרימוורקס", היא ברמה גבוהה למדי, וילדים, לדבריו, אינם שמים לב לכך.
מהאתר הצרפתי "SciFi-Universe" ציין מספר תכונות חיוביות שמעביר הסרט, ביניהן כוח הידידות, האושר במשפחה חזקה והניצחון על הרוע במעשים טובים.
האתר הצרפתי "DvdCritiques" בסקירתו על ה-DVD של הסרט, ציין את ההנפשה הממוחשבת ואת איכות הצלילים.
באתר "הארץ" ציינה נורית אסיאג שהסרט חביב ומזכיר את כל המאפיינים המתבקשים בסרט פנטזיה - טובים ורעים, פיות ומכשפות, כישופים וקללות, ומסע חיפוש אחר ממלכה אבודה וחפץ בעל כוח.
עוד היא הוסיפה שלא רק בנות יכולות להזדהות עם הסרט, אלא גם בנים, מפני שלכל בת ווינX יש חבר אמיץ.
בשבוע הראשון של הקרנת הסרט באיטליה, הסרט הגיע למקום הראשון מבחינת רווחים בקופות עם כ-1,979,972 אירו.
הסרט הרוויח סך הכל ממכירות הכרטיסים ברחבי העולם כ-16,688,332 דולר, מתקציב של 25 מיליון אירו, כאשר 6.78 דולר מתוכם הם ממכירות הכרטיסים באיטליה.
כדי לקדם את הסרט בבתי הקולנוע, יצרו לו אתר אינטרנט שהיה זמין במספר שפות ברחבי העולם, ביניהן איטלקית, אנגלית, גרמנית, צרפתית ובולגרית.
באתר היה ניתן לצפות בטריילר הסרט, לקרוא על הדמויות ותקציר העלילה, להוריד תמונות, לשחק במשחק של פאזלים ועוד.
כמו כן הפיצו בובות צעצוע של הדמויות מתוך הסרט, ויצא לו אלבום מדבקות אספנות.
הסרט גם עובד לסדרת ספרים בעלת עשרה כרכים, ולקומיקס שהופץ במספר מגזינים לצד פעילויות שונות.
הסרט הסתיים בסוף פתוח, דבר שרמז שיהיה סרט המשך.
בשנת 2007, שעוד הסרט היה בהפקה, סטראפי החל לתכנן את סרט ההמשך, "מועדון ווינX: הרפתקה קסומה".
לפי דבריו, הרעיון המרכזי של סרט ההמשך הוא שלכל דבר יש חיסרון ותמיד צריך להיות מוכנים אליו.
בסרט זה, בלום, גיבורת הסרט, הגשימה את חלומה בכך שהתאחדה עם הוריה והממלכה.
סרט ההמשך מראה מה קרה לאחר מכן, ואיך היא חיה כנסיכה: יש חוקים שמרניים, נימוסים ואיסור פתאומי על יחסיה עם סקאי, בן זוגה.
סרט ההמשך הוקרן לראשונה בבתי הקולנוע באיטליה ב-29 באוקטובר 2010, ובישראל בדיבוב עברי ב-21 ביולי 2011. אחר סרט ההמשך הופק סרט נוסף, "מועדון ווינX: במעמקי הים הקסום", שהוקרן לראשונה בשנת 2014.
מועדון ווינX: במעמקי הים הקסום (באיטלקית: Winx Club: Il mistero degli abissi, בתרגום לעברית: "מועדון ווינX: המסתורין של התהום") הוא סרט קולנוע איטלקי בהנפשה ממוחשבת משנת 2014 מסוגת פנטזיה, הרפתקאות, קומדיה, רומן ומוזיקה.
הסרט מבוסס על סדרת ההנפשה האיטלקית "מועדון ווינX" ששודרה לראשונה בשנת 2004 והופצה ברחבי העולם, בנוסף הסרט משמש כסרט אתחול לשני הסרטים הקודמים שיצאו לסדרה, "מועדון ווינX: סוד הממלכה האבודה" ו"מועדון ווינX: הרפתקה קסומה".
הסרט בוים, נכתב והופק על ידי איג'יניו סטראפי, בשיתוף כתיבתו של ג'ובאני מאסי מחברת ההפקה "Rainbow S.p.A".
הסרט מתרחש לאחר העונה החמישית של הסדרה, והוא מספר על בנות ווינX שיוצאות לעוד הרפתקה בשביל להחזיר את האיזון לאוקיינוס האין-סופי, לאחר שבנות טריקס משתפות פעולה עם פוליטאה כדי למצוא פנינה ולהשמיד את מקור כוחן של הפיות.
הסרט מתמקד בערכים של חברות, עבודת צוות ושמירה על איכות הסביבה.
הסרט הופץ במדינות רבות, ביניהן איטליה, צרפת, ארצות הברית וישראל, ודובב לשפות שונות בהתאם למדינה בה הוא הופץ.
הסרט עלה לראשונה לאקרנים באיטליה ב-4 בספטמבר 2014. בישראל הסרט הוקרן לראשונה בדיבוב לעברית בבתי הקולנוע ב-11 בדצמבר 2014 בהפצת "סרטי חמישה כוכבים".
אורך הסרט הוא כ-83 דקות.
על פי איג'יניו סטראפי, זהו סרט ההנפשה הממוחשבת באורך מלא האחרון של הסדרה.
הסרט מתחיל בבית ספר לפיות, אלפיה, שם בנות ווינX מקבלות את התלמידות החדשות בטקס שבו הן מציגות להן את הכישרונות שלהן בתור פיות.
בסיום הטקס, בלום יוצאת עם חיית המחמד שלה, קיקו, לדייט עם ארוסה סקאי בגרדניה הנמצאת בכדור הארץ.
לבינתיים, באוקיינוס האין-סופי, בנות טריקס מנסות להשתלט על כס הקיסר אבל לא מצליחות.
דבר זה זימן את פוליטאה שמסבירה להן שהן מבזבזות את הזמן ושרק טרייטנוס יוכל להשתלט על כס הקיסר.
יחד הן עושות עסקה בשביל להחזיר את טרייטנוס ממימד השכחה, אשר אפשר להחזיר אותו רק עם כוח של נסיך צעיר.
ברגע שהן ישחררו את טרייטנוס ממימד השכחה הטריקס ישכנעו אותו להשיג פנינה שבעזרתה אפשר לשחרר את פוליטאה מהקללה של סיירניקס.
אחר כך, הן ישתלטו ארבעתן על כס הקיסר.
הטריקס יוצאות לגרדניה בשביל לחטוף את סקאי, שהוא בעצם נסיך צעיר.
הטריקס לקחו את סקאי לכס הקיסר, וטרייטנוס הופיע.
לפני שטרייטנוס הופיע פוליטאה הלכה ואמרה לבנות טריקס שידברו איתו על הפנינה ושבשום פנים ואופן לא יזכירו אותה.
לבינתיים בבית ספר אלפיה, בנות ווינX מטפלות בבלום ומספרות לה שהן מצאו אותה מעולפת בגרדניה.
בלום נזכרה במה שקרה ובנות ווינX יצאו למסע חדש- להציל את סקאי.
בנות ווינX לא מצליחות להיכנס לאוקיינוס האין-סופי מפני שטרייטנוס חסם את הכניסה לשם.
פרגונדה סיפרה לבנות ווינX שהדרך היחידה להיכנס לשם היא דרך מימד השכחה.
בנות ווינX נכנסו למימד השכחה, שם בלום מוצאת את עצמה מעולפת.
בלום הבינה שזו אשליה והעירה את בנות ווינX שהיו גם מעולפות.
לבסוף, הווינX הגיעו לאוקיינוס האין-סופי.
הווינX הגיעו לכס הקיסר שם הן נלחמו נגד פוליטאה.
סקאי שהיה שם מעולף התעורר ואמר לבנות ווינX שיעצרו את בנות טריקס וטרייטנוס שהולכים למצוא את הפנינה.
בנות ווינX יצאו לעצור אותם אבל זה היה מאוחר מידי והן נלכדו בתוך מנהרה תת-קרקעית.
בסופו של דבר, בנות ווינX הצליחו להשתחרר משם.
היא נלחמה נגד בנות טריקס ונצחה אותם, ואת טרייטנוס היא הפנטה שיעבוד בשבילה.
בנות ווינX נלחמו נגד פוליטאה ובעזרת סקאי הן ניצחו אותה והחזירו את השקט לאוקיינוס האין-סופי.
מאוחר יותר בבית ספר אלפיה, בנות ווינX וסקאי דיברו על מה שקרה, בלום נישקה את סקאי וקיקו הביא לסקאי גלידה.
זמן הסרט ביחס לסדרה נמצא בין העונה החמישית לשישית, למרות שבסרט בנות ווינX לבשו את הבגדים שלהן מהעונה השישית.
בגרסה העברית והאיטלקית רוב המדבבים המקוריים מהסדרה דיבבו גם בסרט, למרות שבטריילר של הסרט בעברית דיבבו מדבבים אחרים.
במאית הדיבוב של הסרט בעברית הייתה אורנה כץ, ומפיקי הדיבוב היו יעל אללוף, דן שצברג ואמי בכר.
בשונה מהסרטים הקודמים, רוב הדמויות מהסדרה לא הופיעו, למשל בסרטים הקודמים כל המומחים הופיעו ובסרט זה רק סקאי הופיע.
בנות טריקס ופוליטאה שחררו אותו ממימד השכחהפוליטאהאלסנדרה קורומפיירונה בקרמןקוללה בקללת סיירניקס.
כדי לקדם את הסרט הופץ ספיישל בן 8 דקות המציג את מאחורי הקלעים של הסרט, בו ההפקה הסבירה על יצור הסרט.
הספיישל שודר בישראל בערוץ yes 5 עם כתוביות לעברית.
בספיישל, איג'יניו סטראפי אמר שהסרט נועד להתעמק בתעלומות ובסודות שקיבלו פחות יחס בסדרה.
פרנצ'סקו מסטרופיני, אחד ממפיקי הסרט, אמר שכארבע מאות אנשי מקצוע השתתפו בתהליך יצירת הסרט, ושנוצרו מאות סקיצות ליותר מארבעים מיקומים.
בנוסף הוא הוסיף שהעבודה על הסרט נמשכה בערך שנתיים.
וינצ'נזו ניסקו, ארט דיירקטור, אמר שההפקה רצתה להמשיך את העלילה של העונה החמישית שהייתה מוצלחת והתרחשה ברובה במים.
הוא אמר שהיה מעניין לחקור את סביבת המים ואת ההיבטים הנוגעים להנפשתה.
מישל בולודני ממחלקת משטחים אמר שהעבודה הכי קשה בייצור הסרט הייתה השיעור של הדמויות.
שם הסרט המקורי נבחר בסקר שנעשה באתר האינטרנט הרשמי של הסדרה בשנת 2013. להלן האפשרויות שהיו:
משימת האוקיינוס האין-סופי (Missione Oceano Infinito)
באיטליה הסרט הופץ ב-DVD וב-Blu-ray ב-12 בדצמבר 2014 על ידי "Distribution 01".
לסרט יצא פסקול הכולל חמישה שירים באורך 17:05 דקות שהופץ לראשונה ב-4 בספטמבר 2014 ב-iTunes על ידי ".Tridimensional S.r.l".
כל שירי הפסקול מושמעים במהלך הסרט ומבוצעים על ידי המדבבים.
המוזיקה של הסרט הולחנה על ידי סטפנו סוויטלה.
בדיבוב העברי רק שלושה שירים דובבו לעברית בניהולה המוזיקלי של אורנה כץ.
את השיר "מרגישים בסדר" ביצע לירון לב, ואת השירים "סיירניקס" ו"כולנו ווינX" ביצעה אסתר אתי קסטרו.
בנוסף לפסקול, בטריילר של הסרט הושמע השיר "Winx Club: We Are Back" (מועדון ווינX: אנחנו חזרנו) אשר אינו הופץ כסינגל.
לשיר הנושא של הסרט, "כולנו ווינX", נוצר קליפ אנימציה עם הדמויות שהופיע בסיום הסרט.
בערוץ היוטיוב הרשמי של הסדרה, הופץ הקליפ בצורת "video 360°".
לסרט נוצר אתר אינטרנט בו ניתן לקרוא על הדמויות ועלילת הסרט, לצפות בסרטונים ובתמונות, להוריד רקעים למחשב ולשחק במשחקים.
בנוסף בהשראת הסרט נוצרה אפליקציה בעלת אותו שם כמו של הסרט, בה ניתן לשחק כאחת מבנות ווינX ולרדוף אחריי טרייטנוס באוקיינוס האין-סופי.
בניגוד לשני הסרטים הקודמים של הסדרה, המבקרים ציינו יתרונות נוספים בסרט זה.
מספר מבקרים איטלקים ציינו שהעלילה פשוטה והיא מתאימה לקהל היעד של הסרט, בעוד שהם אמרו שחסר דיאלוגים בין הדמויות, דבר שהיה בולט בסרטים הקודמים.
חלק מהמבקרים הדגישו שהמסר של הסרט, להגן ולשמור על הסביבה, עבר באופן שמעניין את הצופים הצעירים.
כמו כן, הרבה מבקרים הביאו ביקורות טובה על האנימציה ומראה הדמויות.
הסרט הרוויח סה"כ ממכירות הכרטיסים כ-1,746,000 אירו, בעוד שתקציבו היה 12 מיליון אירו.
בשנת 2014 הסרט היה מועמד לפרס דוד דה דונטלו עבור האפקטים החזותיים הטובים ביותר.
בסרט מוזכר זמר הפופ המודרני, ג'סטין ביבר, על ידי מוזה כאשר נשמעו רעשים מחרישי אוזניים.
הריקוד של בנות טריקס בריקוד שהיה בסוף הסרט מזכיר סצנת ריקוד שהייתה בסרט "המלאכיות של צ'רלי" משנת 2000.
מועדון טניס כרמל (מועדון הכרמל) הוא ממועדוני הטניס הוותיקים בארץ, אשר הוקם בשנת 1941 ומנוהל על ידי עמותת חברים.
המועדון כולל 3 מגרשי טניס וכתובתו שדרות יצחק 17, חיפה.
ד"ר ארתור אסנהיים, נשיא הכבוד הראשון של איגוד הטניס הוא שעמד מאחורי הקמת המועדון, כאשר רכש מכספו מידי הטמפלרים את השטח שבו קיים כיום המועדון.
המועדון נחנך ככרמל קאנטרי קלאב בשנת 1941. בין המברכים על פתיחת המועדון היה גם ראש עיריית חיפה, שבתאי לוי.
על פתיחת המועדון נכתבה כתבה באנגלית בעיתון הג'רוזלם פוסט ב-12 בספטמבר 1941. ב-28 בספטמבר 1944 התאספו מספר חברים וייסדו את עמותת מועדון טניס כרמל.
במעמד הקמת העמותה נרכשו המגרשים מידי מר אסנהיים בסכום של 6300 לירות ארץ ישראליות.
בשנת 1972 זכה המועדון לראשונה באליפות הליגה הלאומית בטניס, כאשר שחקניו גברו על מכבי תל אביב בתוצאה 5:1.
בשנת 2006 זכתה קבוצת הנשים של המועדון, עם הטניסאיות הילה רוזן ושירי בורשטיין, באליפות ישראל בטניס.
המועדון מנוהל בהתנדבות על ידי ועד העמותה.
במועדון רשומים כיום עשרות חברים וחניכי אימון.
אחד ממגרשי המועדון משמש לאימון ילדים ובני נוער על ידי המאמן דני לפלר.
חברי המועדון משתתפים בליגת הטניס האזורית והארצית וחלקם מייצגים את המועדון במפעלים של איגוד הטניס.
מגדה נויפלד, ילידת רומניה, עלתה לארץ עם בעלה וקבעה את ביתה בחיפה.
הייתה אלופת ישראל בטניס בשנת 1964. ייצגה את ישראל 4 פעמים במכביה
מועדון ווינX: ספיישלים (באיטלקית: Winx Club: Specials) היא סדרת סרטים איטלקית בעלת 4 פרקים באורך 45 דקות המתקצרים את שתי העונות הראשונות של הסדרה "מועדון ווינX" שנוצרה על ידי Rainbow S.p.A.
הסרטים הופקו כדי לשדר במהירות את פרקי הסדרה של "מועדון ווינX" בערוץ ניקלודיאון לאחר שהוא רכש את הזכויות של הסדרה עבור הקהל האנגלי.
שלושת הסרטים הראשונים מתקצרים את העונה הראשונה של הסדרה ומספרים על הגילויים של בלום.
הסרט הרביעי מתקצר את העונה השנייה של הסדרה והוא מציג לצופים את ליילה והפיקסיות.
הסרטים הופצו ברחבי העולם ודובבו לשפות שונות.
בארצות הברית הסרטים שודרו בערוץ ניקלודיאון בדיבוב אנגלי החל מה-27 ביוני 2011 עד ה-16 באוקטובר באותה שנה.
באיטליה הסרטים שודרו בדיבוב איטלקי החל מה-21 בנובמבר 2011 עד ה-12 בדצמבר באותה שנה.
בישראל הסרטים שודרו בערוץ הילדים בדיבוב עברי בדצמבר 2011.
רוב המדבבים המקוריים מהסדרה "מועדון ווינX" דיבבו גם בסרטים.
לסרטים נוצר פסקול הכולל 11 שירים כאשר את שיר הנושא במקור מבצעת סימפוניק מילר.
מועדון ווינX ספיישל 1: מועדון ווינקס
מועדון ווינקס (באיטלקית: Il destino di Bloom, באנגלית: The Fate of Bloom, בתרגום לעברית "גורלה של בלום") הוא הסרט הראשון מתוך ארבעת הסרטים.
הסרט שודר לראשונה בארצות הברית ב-27 ביוני 2011, באיטליה ב-21 בנובמבר 2011 ובישראל בדצמבר 2011. בסרט מופיעים קטעים מפרקים 1, 2, 7, 8, 10 ו-22 מהעונה הראשונה של הסדרה.
בלום, נערה רגילה מכדור הארץ, נרגשת ממתנה שהוריה קנו לה.
בלום חשבה שזה אופנוע שהיא כל כך רצתה, אבל לבסוף הסתבר שהם קנו לה אופניים.
בלום נסעה יחד עם ארנבה קיקו לפארק, שם היא צפתה בקרב בין הפיה סטלה לענק נוט.
בלום הצטרפה לקרב כדי להגן על סטלה וגילתה במהלכו שיש לה כוחות קסומים.
לאחר שיחה עם הוריה של בלום, בלום יחד עם סטלה עוברת לבית ספר אלפיה.
בבית ספר אלפיה, בלום וסטלה פוגשות שלוש חברות חדשות: פלורה, מוזה וטקנה.
בשביל להתגבש הבנות יצאו לעיר מג'יקס, שם הן נתקלו בבנות טריקס, שלוש מכשפות אכזריות.
לאחר קרב מולן הבנות חזרו לבית ספר אלפיה, שם הן קיבלו עונש בגלל שהיה אסור להן להילחם מול המכשפות.
העונש היה לנקות את כל בית הספר בלי קסם בזמן שכל התלמידים יהיו מחוץ לבית הספר.
בזמן הניקיון, הבנות קראו למומחים כדי שיבואו לעזור להן.
לאחר שהם סיימו לנקות, הבנות והמומחים עשו מסיבה.
באותו זמן, בנות טריקס נכנסו לבית הספר בשביל לחפש מידע על להבת הדרקון.
כדי שבנות והמומחים לא יפריעו להן, בנות טריקס יצרו מפלצת שתלחם מולם.
בסופו של דבר המומחים והבנות עצרו את המפלצת בלי קסם ובנות טריקס גורשו בחזרה לבית ספר למכשפות, המגדל המעונן.
למחרת, בנות טריקס נכנסו לחדר הסימולטור בשביל להרוס את המבחן של בלום.
שם, בנות טריקס גילו שלהבת הדרקון נמצאת אצל בלום.
אחרי קרב מולן, בלום משיגה את שינוי הצורה שלה והופכת לפיה אמיתית.
מועדון ווינX ספיישל 2: הנקמה של בנות טריקס
הנקמה של בנות טריקס (באיטלקית: La vendetta delle Trix, באנגלית: Revenge of the Trix) הוא הסרט השני מתוך ארבעת הסרטים.
הסרט שודר לראשונה בארצות הברית ב-1 באוגוסט 2011, באיטליה ב-28 בנובמבר 2011 ובישראל בדצמבר 2011. בסרט מופיעים קטעים מהפרקים 7, 8, 9, 13, 14, 15, 17 ו-18 מהעונה הראשונה של הסדרה.
בלום חולמת על דמות מסתורית בשם דפני אשר מוכרת לה מפני שהיא ראתה אותה בעיר מג'יקס.
סטלה הציעה לבלום לחפש מידע עליה בספרייה, וכך בלום עשתה.
בספרייה בלום גילתה שדפני לא פיה, אלא הנימפה של מג'יקס.
בינתיים, דארסי הפנתה את ריבן כדי שיהיה המרגל שלה.
מפני שחופשת האביב הגיעה, הבנות עזבו את אלפיה וחזרו לבית שלהן.
כאשר בלום חזרה לגרדניה היא חלמה שמייק אביה הציל אותה משריפה.
שבלום מספרת על החלום הזה להוריה הם מגלים לה שהיא מאומצת.
לאחר החופשה המנהלת פרגונדה הראתה לבלום את המקום שבו גרה דפני.
במג'יקס בלום וסקאי דיברו והחליטו ללכת לספרייה של המגדל המעונן כדי לחקור עוד על דפני ועל בלום.
בספרייה בלום חשבה שהיא מכשפה בגלל טריק שעשו בנות טריקס.
סטלה, פלורה, טקנה ומוזה שמו לב שבלום לא חזרה מאז שהיא הלכה לספרייה ויצאו לחפש אותה.
בלום התעוררה ביער, שם היא פגשה את מירטה, מכשפה מהמגדל המעונן שסיפרה לבלום שהיא פייה ושבנות טריקס עשו עליה טריק.
הטריקס מצאו את בלום ומירטה והתחילו לתקוף אותן.
שאר הבנות הגיעו והתחיל קרב בין בנות ווינX לבנות טריקס.
לבסוף, בנות טריקס הפכו את מירטה לדלעת וברחו.
בלום הלכה למזרקה האדומה, בית הספר של המומחים, בשביל לדבר עם סקאי ולהסביר לו שהיא לא באמת מכשפה.
במגדל המעונן בלום פגשה את הנסיכה דיאספרו, והיא חשבה שהיא עוד טריק של בנות טריקס ונלחמה מולה.
לבסוף בלום הבינה שזה לא טריק של בנות טריקס והרגישה טיפשה.
בלום החליטה לעזוב את בית ספר אלפיה וחזרה לכדור הארץ.
בכדור הארץ, בנות טריקס תקפו את בלום ולקחו לה את כוחה, את להבת הדרקון.
מועדון ווינX ספיישל 3: הקרב על מג'יקס
הקרב על מג'יקס (באיטלקית: Battaglia per Magix, באנגלית: The Battle for Magix) הוא הסרט השלישי מתוך ארבעת הסרטים.
הסרט שודר לראשונה בארצות הברית ב-18 בספטמבר 2011, באיטליה ב-5 בדצמבר 2011 ובישראל בדצמבר 2011. הסרט מופיעים קטעים מהפרקים 19, 20, 22, 23, 24, 25 ו-26 מהעונה הראשונה של הסדרה.
בלום חזרה בחזרה לבית ספר אלפיה לאחר מה שקרה בכדור הארץ, שם היא מספרת למנהלת פרגונדה מה קרה.
לבינתיים, בנות טריקס השתלטו על המגדל המעונן ויצרו יצורי חושך שהשתלטו על המימד הקסום.
יצורי החושך הגיעו למזרקה האדומה, ובעזרת נוט שעבר צד ועזר למומחים הם הביסו אותם, אבל המזרקה האדומה נהרסה.
עקב ההריסה של המזרקה האדומה, המומחים עברו לבית ספר אלפיה.
לבינתיים, בלום, סקאי, סטלה, ברנדון ונוט יוצאים למגדל המעונן בשביל להחזיר לבלום את להבת הדרקון.
אחרי כמה תקלות הם הגיעו למזבלה, שם מפלצות התקיפו אותם.
ריבן, שהתחרט על מעשיו, עזר להם ונלחם מול המפלצות.
כלום חזרו לבית ספר אלפיה, חוץ מסקאי ובלום שהחליטו לעבוד על המפלצות והלכו ליער בשביל לבלבל אותם.
ביער, בלום שמעה את דפני, שגילתה לה שהיא אחותה ושכוח להבת הדרקון תמיד יהיה בתוכה ואי אפשר לקחת לה אותו.
לבינתיים, בבית ספר אלפיה, המומחים ובנות ווינX נלחמו מול בנות טריקס.
אחרי הקרב, הייתה מסיבת ניצחון בבית ספר אלפיה, ופלורה החזירה את מירטה מדלעת לעצמה.
לקראת סיום המסיבה, בלום וסקאי דיברו על עתידה של בלום.
מועדון ווינX ספיישל 4: הצל של הפניקס
הצל של הפניקס (באיטלקית: La Fenice d'Ombra, באנגלית: The Shadow Phoenix) הוא הסרט הרביעי והאחרון.
במבצר של הצל של הפניקס, ליילה מנסה להציל את הפיקסיות הלכודות בכלוב זוהר.
לאחר שהיא מצילה אותן, ליילה בורחת עם הפיקסיות אך הצל של הפיניקס שצפה בהן שלח מפלצות שתפסו את כל הפיקסיות חוץ מפיף אשר זרק אותה ואת ליילה מצוק.
ליילה, שהייתה חיוורת לאחר מה שעברה, הגיעה לבית ספר אלפיה עם פיף והתעלפה.
אחרי שהיא התעוררה היא סיפרה לבנות ווינX על מה שקרה לה ולפיקסיות.
בינתיים, בנות טריקס שנלכדו במנזר האור ברחו משם בעזרת הצל של הפניקס שסיפר להן על כתב היד המסתורי הנמצא בכפר הפיקסים ושבעזרתו הם יוכלו לשלט המימד הקסום.
לאחר שבנות ווינX הציעו לעזור לליילה למצוא את הפיקסיות, בלום, סטלה וליילה יצאו למבצר של הצל של הפניקס.
לאחר שהן מצאו את הפיקסיות, בנות טריקס תקפו אותן וכמעט השמידו אותן.
פתאום הגיעה פרופסור אבלון שהציל אותן.
שהווינX חזרו לאלפיה, בנות ווינX נקשרו לפיקסיות.
בלילה של אותו יום, בלום חלמה על דפני והוריה.
למחרת, פרופסור אבלון התחיל ללמד בבית ספר אלפיה, שם הוא ראה שבלום מבולבלת והחליט לעזור לה.
פרופסור אבלון עזר לבלום הרבה וגרם לסקאי לקנא ולריב עם בלום.
לבינתיים, במזרקה האדומה, המומחים הציגו לבנות ווינX מומחה חדש בשם הייליה, אותו פלורה ישר חיבבה.
פרופסור אבלון, שמסתבר שהוא הצל של הפניקס, היפנט את הפיקסיות וגרם להן ללכת לכפר הפיקסים.
בנות טריקס עקבו אחר הפיקסיות ולקחו את כתב היד שהיה שם, בנוסף הן חטפו את בלום.
בנות ווינX גילו שפרופסור אבלון הוא הצל של הפיניקס, אבל זה היה מאוחר מידי.
הווינX יצאו למבצר של הצל של הפיניקס בשביל להציל את בלום.
שהן הגיעו לשם הם גילו שהוטל על בלום כישוף אפל והיא הפכה ל"בלום האפלה".
בלום נלחמה מול בנות ווינX והמומחים.
בסופו של דבר סקאי דיבר אל הלב של בלום והחזיר אותה לבלום הרגילה.
הווינX והמומחים נלחמו מול הצל של הפניקס ובנות טריקס וניצחו אותם.
אחרי הקרב, בנות ווינX והמומחים חגגו את הניצחון.
רוב המדבבים מהסדרה המקורית דיבבו גם בסרטים.
במאית הדיבוב של הסרטים בעברית הייתה אפי בן ישראל ומפיקת הדיבוב הייתה ענבר שטגר עזרא.
מוזה - אסתר אתי קסטרו
סקאי / טרול - לירון לב
המנהלת פרגונדה / וונסה - ענת ניב
גריזלדה / לוסי / דיאספרו - אורלי קטן
גריפין / ברברטע / דפני / קריינות - אפי בן ישראל
סאלאדין / מייק / נוט / אבלון – לורד דארקר - צביקה פורמן
קודטורה - יואב בר לב
אייסי - ליאת הר לב
דארסי / דיג'י - מיכל רשף
סטורמי / מירטה / צ'אטה - מאיה בר שלום
לאחר שערוץ 4Kids איבד את זכויות השידור של הסדרה בשנת 2007, רכש ערוץ ניקלודיאון בשנת 2010 את הזכויות לקהל דובר האנגלית.
כדי לשדר במהירות הסדרה בערוץ, הופקו ארבעת הסרטים שאחריהם שודרו העונה השלישית והרביעית של הסדרה, ולאחר מכן שודרה העונה החדשה של הסדרה, העונה החמישית.
בסרטים חלק מהדמויות קיבלו מראה שטיפה שונה מהמראה המקורי שלהם בסדרה, המראה שהם קיבלו הוא גם המראה שהיה לאחר מכן בעונות החדשות של הסדרה.
בנוסף היו מספר שינויים בעלילה ובפרטים שהופיעו בסרטים.
בישראל הסרטים שודרו בערוץ הילדים למרות שהעונות החדשות של הסדרה שודרו בערוץ ניקלודיאון.
לסרטים נוצר פסקול בעל 11 שירים שהושמע במהלך הסרטים.
רוב השירים בפסקול הם חדשים וחלקם הופיעו בעונות החדשות שיצאו לסדרה.
את שיר הנושא של הסרטים, אשר הופק לו גם קליפ, ביצעה במקור סימפוניק מילר.
בדיבוב העברי כל השירים דובבו לעברית בניהולה המוזיקלי של אפי בן ישראל.
מועדון כדורגל ירושלים הוא מועדון כדורגל ישראלי שנוסד ב-2019 ומשחק בליגה א'.
הקבוצה הוקמה על ידי יהודים יוצאי צרפת.
שנה אחרי הקמתה, היא עלתה מליגה ג' לליגה ב' שם שיחקה 5 עונות בליגה ב' דרום ב',.
הקבוצה מתאמנת ומשחקת במגרש הדשא הסינתטי בהר חומה.
מועדון חצות היא סדרת טלוויזיה אמריקאית מסוגת מותחן-אימה, שנוצרה על ידי מייק פלנגאן וליה פונג עבור נטפליקס, ומהווה עיבוד לרומן האימה למתבגרים של הסופר כריסטופר פייק, "מועדון חצות" (1994), אם כי עלילתה משלבת גם קווי עלילה מרומנים אחרים של פייק.
הסדרה עלתה לשירות "נטפליקס" ב-7 באוקטובר 2022.
קבוצה של שבעה צעירים החולים באופן סופני ומתגוררים בהוספיס "ברייטקליף" המנוהל על ידי רופאה אניגמטית, נפגשים בחצות כל לילה במטרה לספר זה לזה סיפורים מפחידים.
לילה אחד, הקבוצה מחליטה לכרות ברית לפיה הראשון שנכנע למחלתם ומת, ישוב וייצור איתם קשר לאחר המוות.
לאחר שאחד מהם אכן מת, שאר חברי הקבוצה מתחילים לחוות על בשרם התרחשויות מוזרות.
הת'ר לנגנקאמפ – ד"ר ג'ורג'ינה סטנטון, מנהלת ההוספיס האניגמטית.
במאי 2020, החלו לצוץ שמועות על פיתוח עיבוד טלוויזיוני עבור רומן האימה למתבגרים של הסופר כריסטופר פייק, "מועדון חצות" (1994), אך השמועות לא אושרו עד לפברואר 2021.
בפברואר 2021, פלנגאן אישר את צוות השחקנים באמצעות סדרת ציוצים בטוויטר: אדיה, איגבי ריגני, רות קוד, איה פורוקאווה, אנארה שפרד, ויליאם כריס סאמפטר, סאוריאן סאפקוטה בתפקידים ראשיים, לצדה של הת'ר לנגנקאמפ שעתידה לגלם את הרופאה שמנהלת את ההוספיס בו מאושפזים קבוצת החברים החולים.
בנוסף, אושר שזאק גילפורד, מאט ביידל וסמנתה סלויאן יופיעו בתפקידים משניים.
שנהפרסקטגוריהמועמד (ים)תוצאהמקור2024פרס סאטורןהצגת הטלוויזיה הטובה ביותרמועדון חצותההופעה הטובה ביותר של שחקן/ית צעיר/ה בסדרת טלוויזיהאיגבי ריגני
מועדון ימי הכוח (בספרדית: Club Náutico Hacoaj) הוא מועדון ספורט ארגנטינאי, שמרכזו נמצא ברובע טיגרה בבואנוס איירס רבתי.
אף על פי שהמוסד נוסד כמועדון חתירה, הוא מארח מגוון רחב של פעילויות, כולל כדורסל, הוקי שדה, כדורגל, גולף, כדור סופט, טניס וכדורעף, בין היתר.
המועדון נחשב לאחד המוסדות החשובים בקהילה היהודית בארגנטינה, יחד עם מועדון מכבי.
מספר רב של יהודים הגיע לראשונה לארגנטינה באמצע המאה ה־19. באותם זמנים ארגנטינה עודדה הגירה מאירופה.
היהודים הראשונים הגיעו מרוסיה, פולין, האימפריה האוסטרו-הונגרית וגרמניה, בעוד שיהודים אחרים הגיעו מהאימפריה העות'מאנית.
קבוצות אלה הקימו את בתיהן בעיקר באזורים הכפריים של בואנוס איירס, אנטרה ריוס וסנטה פה, שם עבדו כחקלאים.
במהלך העשורים של שנות העשרים והשלושים הגיעה קבוצת מהגרים שנייה לארגנטינה, שפיתחו את הקריירה המקצועית בערים הגדולות במדינה, ועבדו כמורים, עיתונאים, שחקנים ופוליטיקאים.
המחוזות שבהם התיישבו הכי הרבה יהודים היו וילה קרספו, בלוואנרה, פלורס, ברקאס, לה בוקה ואזורי פרברים.
כפי שנהגו בדרך כלל, יהודים ארגנו את פעילותם החברתית בהקמת מוסדות משלהם כמו בתי תפילה, בתי קברות, בתי חולים, ועדים ומועדונים.
מאוריסיו שוורליך, מהנדס יהודי צעיר, ביקש להתקבל כחבר במועדון החתירה של טיגרה פרטידו, אך בקשתו נדחתה.
בחשד שהדחייה נבעה ממוצאו היהודי, התקשר שוורליך לקרוביו וחבריו במטרה ליצור מועדון חתירה שייצג את הקהילה היהודית.
בלילה של 24 בדצמבר 1935 התקיימה פגישה בה הוכרזה הקמת "קלוב נאוטיקו ישראליטה" ("מועדון חתירה ישראלי" בספרדית).
המילה "נאוטיקו" (נאוטיקה) הייתה אמורה להדגיש את פעילות החתירה שלה, שכן באותה תקופה זה היה המועדון הראשון בו יהודים יכלו לעסוק בספורט זה.
שנה לאחר מכן המועדון שינה את שמו ל"מועדון ימי הכוח" על שמו של מועדון הכוח (בווינה, אוסטריה), שפורק אחר כך על ידי הנאצים בשנת 1938. המועדון התחיל במקום שכור קטן בטיגרה, עם מעגן, כמה סירות, מגרשי טניס, כדורסל, כדורגל, בניין ראשי בסגנון קולוניאלי, מעונות ורחבת ריקודים מעץ.
מגרש טיגרה "רוברטו מליאר" (המיקום המקורי, על שמו של נשיא ותיק של המועדון)
קלאב דה קמפו (קאנטרי קלאב הממוקם ליד "מגרש טיגרה")
לה איסלה (אי בדלתא פאראנה שאפשר להגיע אליו בחתירה ממיקום טיגרה)
סדה קפיטל (בניין בבואנוס איירס, בו מתקיימות פעילויות חברתיות וספורטיביות במהלך השבוע)
דניאל בריילובסקי (כדורגל), ששיחק בנבחרות ארגנטינה וישראל
דייגו שוורצמן (טניס) הגיע בשנת 2017 ו-2019 לרבע גמר אליפות ארצות הברית הפתוחה ורבע גמר רולאן גרוס בשמת 2018 ולחצי גמר רולאן גרוס 2020.
מועדון כדורגל חולון ירמיהו או מ.כ.
חולון ירמיהו היא קבוצת כדורגל ישראלית מהעיר חולון, אשר משחקת, נכון ל-2023, בליגה א' דרום.
הקבוצה הוקמה ב-2014 ומאז 2017 משחקת בליגה א'.
בעבר היו קיימות מספר קבוצות בולטות המייצגות את העיר חולון: משנות ה-40 ועד שנות ה-80 הבולטת שבהם הייתה הפועל חולון.
ב-1985 התמזגה הפועל חולון עם צפרירים חולון שהוקמה בשנות ה-70 ושיחקה בליגות הנמוכות יותר, להקמת קבוצת הפועל צפרירים חולון שעלתה תוך שנתיים עד לליגה הבכירה, שם שיחקה הקבוצה לסירוגין במשך עונות בודדות בכל פעם, עד לשנות ה-2000, אז ירדה הקבוצה לליגה הארצית ומשם התדרדרה עד לליגות א' וב'.
בשנת 2014 אנשי העסקים איציק ששון ועופר דליאן, שהיו גם הספונסרים של קבוצת כדורגל החופים עירוני חולון ששיחקה בליגה הישראלית בכדורגל חופים, ייסדו קבוצת כדורגל נוספת בעיר בשם מועדון כדורגל יניב חולון ("מ.כ.
מטרת הקבוצה הייתה ניסיון להחזיר למודעות את קבוצת העבר הפועל חולון, אך נאסר עליה לכנות את עצמה בשם זה מכיוון שזכויות על השם השתייכו להפועל צפרירים חולון שעדיין התקיימה.
מדי הקבוצה וסימלה היו בצבעי סגול וצהוב, בהשראת צבעי קבוצת הכדורסל הבכירה של העיר, הפועל חולון.
בתום עונתה הראשונה בליגה ג' עלתה יניב חולון לליגה ב'.
אולם במקביל בתום עונת ירדה קבוצת צפרירים חולון לליגה ג', ובפגרת הקיץ בוצע איחוד של צפרירים חולון עם מ.כ.
חולון שהייתה אז בליגה ב' ועל כן הקבוצה המאוחדת ששמה היה הפועל צפרירים חולון יניב והיא שיחקה בליגה ב'.
צבעי הקבוצה המאוחדת היו סגול וצהוב, צבעיה של מ.כ.
הקבוצה הצליחה לעלות לליגה א' בעונת , אולם האיחוד פורק בסיום עונה זו, כאשר יניב חולון עלתה לליגה א', וצפרירים חולון הוקמה מחדש והחלה את דרכה מחדש בליגה ג'.
בשלוש השנים הראשונות להקמתה נקראה הקבוצה על שמו של יניב זיתוני, בנו של מחזיק תיק הספורט בעיריית חולון, קובי זיתוני.
בשנת 2017 שינתה הקבוצה את שמה למועדון כדורגל חולון ירמיהו על שמו של כוכב העבר החולוני ומי שהיה עוזר מאמן הקבוצה, חיים ("הסילון") ירמיהו, שהלך לעולמו ממחלה קשה ב-2016.
מועדון חשפנות הוא מועדון, בדרך כלל מועדון לילה או בר, שבו מספקים בידור למבוגרים, בעיקר בצורה של חשפנות או ריקודים אירוטיים, כגון ריקוד גו-גו, ריקוד חיק וריקוד על עמוד.
נכון ל-2005, תעשיית מועדוני החשפנות העולמית מוערכת בכ-75 מיליארד דולר.
ב-2019, תעשיית מועדוני החשפנות בארצות הברית הוערכה בכ-8 מיליארד דולר.
כמקור לבילוי מפואר, מועדון החשפנות הוא נושא החוזר על עצמו בתרבות הפופולרית.
מועדוני חשפנות הם מטרות תדירות של תביעות משפטיות ברחבי העולם, ותעשיית המין, הכוללת בתוכה את מועדוני חשפנות, הוא נושא שנוי במחלוקת בתרבות הפופולרית.
ישנם אף מספר מועדוני חשפנות שנקשרו לפשע מאורגן.
מועדון ווינX: הקסם חוזר (באיטלקית: Winx Club: The Magic Is Back) היא סדרת טלוויזיה איטלקית בהנפשה ממוחשבת, מסוגת פנטזיה והרפתקאות, אשר פותחה, נוצרה ובוימה על ידי איג'יניו סטראפי והופקה על ידי Rainbow S.p.A בשיתוף Rai Kids.
הפקה זו משמשת כאתחול לסדרת הטלוויזיה "מועדון ווינX", אשר שודרה בין השנים 2004–2019 וכללה 208 פרקים באורך 22 דקות שהתפרסו על שמונה עונות.
האתחול הופץ במדינות נבחרות דרך שירות הסטרימינג נטפליקס, כאשר החלק הראשון שלו עלה ב-2 באוקטובר 2025 והשני צפוי לעלות באביב 2026. במקביל להפצה דרך השירות, האתחול שודר גם ברשתות שידור מקומיות.
לאתחול הופקו 26 פרקים באורך 22 דקות, כאשר עונה שנייה שלו נמצאת בפיתוח.
בהשראת האתחול יש תוכנית רישוי שכוללת מוצרים שונים.
ביום הולדתה ה-16, בלום, נערה רגילה מכדור הארץ, גילתה שיש לה כוחות קסומים.
לאחר שהיא פגשה בפארק בגרדניה, עיר מגוריה, את הפיות סטלה ופלורה, היא נרשמה לבית ספר אלפיה, המיועד לפיות ולמכשפות.
השלוש, יחד עם הפיות טקנה, מוזה ואיישה, הקימו את מועדון ווינX.
יחד הבנות עוברות שלל הרפתקאות, לומדות לשלוט בכוחות שלהן, נלחמות נגד האופל ולומדות על העבר של בלום.
הדיבוב האנגלי בוים על ידי טום ויילנד באולפן 3Beep.
הדיבוב האיטלקי בוים על ידי אלסיו פליצ'לה באולפן SAMPLE.
שם הדמותמדבב/ת באנגליתמדבב/ת באיטלקיתתיאור הדמותבלוםקייט בריסטוללטיזיאה צ'יאמפההפיה של להבת הדרקון.
מנהיגה אמיצה.סטלהקורטני שואופרלה ליברטוריפיית השמש והירח.
פאשניסטה נהדרת.פלורהסוניה ויקטוריה וורנראילריאה לטיניפיית הטבע.
מתוקה ואכפתית.איישהזורי וושינגטוןלאורה לנט'יפיית הגלים.
אתלטית חסרת פחד.מוזהג'ני צ'אןגמאה דונטיפיית המוזיקה.
מגניבה ויצירתית.טקנהשרה פיי בירדדומיטילה ד'אמיקופיית הטכנולוגיה.
חכמה.דארסיפדריקה דה בורטולימכשפת החושך והאשליות.
מניפולטיבית שאוהבת לשחק עם מוחות.אייסיקאט פרוטאנוטטיאנה דסימכשפה בעלת כוחות קרח.
המנהיגה של הטריקס.סטורמיקרוליין ספינולהולריה וידאלימכשפת הסערות.
בן זוגה לשעבר של דיאספרו.ברנדוןניקולס קורדהג'אנלוקה קריסאפימומחה.
מאוהב בסטלה.ריבןג'יימס בראון ג'וניורמירקו מזנטימומחה.
בעל מיומנויות בטכנולוגיה ומחשוב.רוביןאריקה לורנצטיאריאנה קרביוטומומחית.
העוזרת של פרגונדה.מיצידנה ביקסלרנערה מגרדניה שלמדה יחד עם בלום בבית ספר.דפניקוני ביסמוטהנסיכה של דומינו.
"נערת רוח" שעוזרת לבלום.דמיאןג'יימי מקגוניגללוקה אפאטיטימכשף.
אחיה התאום של בלום.ואקסיוסמארק תומפסוןאנדראה לאבגינוהאנטגוניסט הראשי.
היה עוזרו של המלך אוריטל עד שבגד בו.המלך רדיוסיפורסם בהמשךהמלך של סולריה ואביה של סטלה.פרגונדהאבי הורטוןג'יו ג'יו רפטונימנהלת בית ספר אלפיה.
רגועה וחכמה.גריפיןשריל קולינסאנטונלה ג'אנינימנהלת בית ספר אלפיה.
מייסד מסדר האור.מייקטום ויילנדרוברטו צ'רטומהאביה של בלום.
כבאי.וונסהיפורסם בהמשךברברה דה בורטוליאמא של בלום.דיאספרובריטני לאודהקטיה סורנטינובת זוגו לשעבר של סקאי.
שחצנית ואובססיבית.המלך טרדוריפורסם בהמשךפסקואלה אנסלמוהמלך של אנדרוס ואבא של איישה.הו-בויפורסם בהמשךיפורסם בהמשךאביה של מוזה.
"מועדון ווינX" היא סדרת טלוויזיה מונפשת ששודרה בין השנים 2004–2019, לאחר שפותחה על ידי איג'יניו סטראפי במהלך שנות ה-90 והופקה על ידי חברת ההפקה Rainbow S.p.A שבבעלותו.
הסדרה עוקבת אחר נערות-פיות המשתמשות בקסמים על מנת להגן על הממד הקסום מפני כוחות אפלים, כמו כן היא מתמקדת בערכים כמו ידידות, התבגרות, אהבה והתמודדות עם אתגרים.
לסדרה הופקו שמונה עונות ו-208 פרקים באורך 22 דקות, כאשר העונות האחרונות נועדו לגיל קהל יעד נמוך משל העונות הראשונות.
הסדרה זכתה להצלחה רבה, והופקו בהשראת סרטי קולנוע וספין אוף, ואף נמכרו שלל מוצרים נלווים.
במאי 2019 הצהיר סטראפי שהוא מתכנן להתמקד בהפקות לייב אקשן כדי להשלים את החוויה שלו באופן מקצועי בתור מפיק, ועל מנת לציבור ניסיון בתחום למען פיתוח סדרת הלייב אקשן "גורל: סאגת ווינX" שמבוססת על סדרת ההנפשה.
אף על פי הצהרה זו, המשיך סטראפי להפיק פרויקטים מונפשים, כאשר הוכרז בספטמבר 2020, במהלך פסגת הרישוי המקוונת ברוסיה, שתופק עונה תשיעית לסדרת ההנפשה שתשודר בין השנים 2021–2022. עוד נודע שהעונה תכלול 52 פרקים באורך 13 דקות, בשונה מהפורמט שהיה בעונות הקודמות שכללו 26 פרקים באורך 22 דקות.
בפברואר 2021 פורסם שהעונה נמצאת בעבודה תחת השם "Winx Club Shorts" ("מועדון ווינX קצרים").
ב-11 באפריל 2021 שיתף פרנצ'סקו ארטיבאני "בדיוק סיימתי לכתוב את הסיפור לעונה התשיעית".
באירוע Brand Licensing Europe שהתרחש בנובמבר 2021, הוכרז שבמקום עונה תשיעית יופק אתחול לסדרה.
סטראפי ציין שמטרת האתחול היא "לספר לבנות של היום איך נוצר מועדון ווינX: רבות מהן לא הצליחו לראות את הסדרה הראשונה, ששודרה לפני 22 שנים וכיום היא לא סטנדרטית, גם מבחינת הפורמט".
בדומה לפורמט הסדרה המקורית, האתחול כולל 26 פרקים באורך 22 דקות.
באוגוסט 2022 סטראפי שיתף שהאתחול יכלול תקציב גבוה מאוד, לכן ככל הנראה יהיה שיתוף פעולה עם חברות מתמחות אחרות שיכסו חלק מהתקציב, בנוסף לחברת ההפקה הראשית - Rainbow S.p.A.
בנובמבר 2022 הוכרז שהאתחול מופק בשיתוף Rai Kids.
חלק מימון האתחול הוא גם מהמנהל הכללי לקולנוע ואודיו-ויזואלי.
ביולי 2023, במהלך Riminicomix, סטראפי סיפר שנותרה להפקת האתחול כשנה וחצי עד שתגיע לסיומה.
באוגוסט 2024 סטראפי ציין ששלושה עשר הפרקים הראשונים של האתחול מוכנים, כאשר העבודה עליו "ארוכה וקפדנית".
בספטמבר 2024 הוכרז שהאתחול ייקרא "מועדון ווינX: הקסם חוזר" ("Winx Club: The Magic Is Back").
באוגוסט 2022, שלוש שנים לפני עליית האתחול לשידור, סטראפי ציין שעובדים על פיתוח העונה השנייה שלו.
האתחול מותאם לגיל קהל היעד שהיה בעונות הראשונות של הסדרה המקורית, לאחר שבעונות המאוחרות שלה גיל קהל היעד ירד.
סטראפי התחייב שהאתחול ייסחוף את המעריצים בחזרה אל העולם של ווינX, כאשר הוא נועד למעריצים המקוריים של סדרת המקור ובמקביל עבור מעריצים חדשים שלא מכירים את הזיכיון.
הוא ציין שהאתחול "בהחלט אינו מוצר למבוגרים, אבל ההיבטים הדרמטיים בו יימשכו מעריצים וותיקים".
הכתיבה של האתחול מיועדת לבנים ובנות, כמו כן סגנון הכתיבה מתאים לבני נוער, קהל יעד שמעניין את סטראפי, "אבל גם מכוון לחזון משותף של כל המשפחה".
באוגוסט 2022 סטראפי ציין שעובדים על כתיבת עלילת האתחול.
העלילה מתחילה ממקורות הסאגה עם פורמט, הנפשה ונושאים מעודכנים, כאשר היא חדשה ולא משמשת כרימייק לסדרת המקור.
סטראפי סיפר שבאתחול יסופרו סודות גדולים שעדיין לא הופיעו, ושיתף שהסיפור יהיה "קצת יותר דומה ללייב אקשן".
כמו כן נודע שבכתיבה נעשתה התמקדות בדמויות של בנות טריקס.
עבור האתחול נעשתה עבודה רבה במונחים של כתיבה יחד עם סופרים איטלקים ואמריקאים, כדי למזג את הרגישויות של שתי התרבויות.
לסטראפי חשוב שההפקות שלו יצליחו בארצות הברית.
התנ"ך של הסדרה נכתב על ידי ננסי כהן, ריץ' בארנס ושון מולינו, אשר נמנים בין תסריטאי הסדרה לצד דניאלה וולף ויוג'ין סון.
הליבה של הדמויות באתחול נותרה דומה לזו שהייתה בסדרת המקור.
באתחול איישה מופיעה לראשונה עם שאר בנות ווינX, כאשר בסדרת המקור היא מצטרפת רק בעונה השנייה לצד דמויות ואיומים חדשים, הסיבה לכך היא שהכותבים רצו לתת לה להשתלב בקבוצה בלי קשר לעבר שלה.
הכותבים רצו בהתחלה שטקנה תהיה רובוטית ולא בת אדם, אך הם החליטו לוותר על הרעיון מפני שחשבו שזה ישנה אותה יותר מידי.
האתחול הוא בהנפשה ממוחשבת, בשונה מסדרת המקור שהייתה בהנפשה מסורתית.
הסיבה לשינוי שיטת ההנפשה היא בשביל למשוך קהל מעריצים חדש, דבר שסטראפי כינה "סיכון הכרחי".
ההנפשה צוירה ידנית על מסכים דיגיטליים, כאשר על כל דקה הייתה עבודה של צוות הכולל כמה אנשי מקצוע במשך יום שלם.
בין תוכנות ההנפשה בהן השתמשו האולפנים נכללות Maya ובלנדר.
לדברי סטראפי הנפשת האתחול "ברמה של סרט".
בדצמבר 2024 דווח שכל הקריאייטיבים של Rainbow S.p.A עסוקים בביצוע האתחול, ושיכללו בו 300 דמויות שונות.
בית ספר אלפיה עוצב בהשראת הסגנון האדריכלי של מחוז קופדה, כאשר הוא מזכיר את העיצוב מהסדרה המקורית עם "טוויסט מודרני".
המראה של בנות ווינX עוצב שנתיים על ידי מומחי אופנה, כאשר נעשה שימור של המראה מהסדרה המקורית.
דמותה של בלום עוצבה מספר פעמים, מפני שסטראפי היה בררן לגבי המראה שלה.
אף על פי שמדינת המקור של האתחול היא איטליה, שפת המקור שלו היא אנגלית.
לפני עליית האתחול לשידור, פרלה ליברטורי ואילריאה לטיני, המדבבות של סטלה ופלורה בהתאמה בסדרת המקור בשפה האיטלקית, ציינו שהן ישמחו לחזור לדבב את הדמויות באתחול.
עם פרסום טריילר האתחול בשפה האיטלקית, נודע שרוב צוות המדבבים המקורי בשפה האיטלקית יחזור לדבב גם בהפקה זאת.
בדיבוב האנגלי את בלום מדבבת קייט בריסטול, אשר דיבבה בעונה השביעית של סדרת המקור ובספין אוף שלה, "עולם הווינX", את מוזה.
את פלורה מדבבת בדיבוב האנגלי סוניה ויקטוריה וורנר, כאשר זו הפעם הראשונה שיש לדמות מבטא היספני.
המדבבת שיתפה שלדבב את פלורה "היה כל כך מתגמל", כאשר היא פועלת להגברת קולות של נשים שאינם מיוצגים כראוי.
בכנס Napoli Comicon שהתרחש במאי 2023, סטראפי שיתף שהסיבה לשינוי שנת השידור היא עיקוב בהפקה שנובע מהסכם שנעשה עם חברה גדולה שמעוניינת להשיק אותו ברחבי העולם בדיבוב ל-40 שפות שונות.
ב-28 באפריל 2024, כחלק מכנס Napoli Comicon, הוצגה לראשונה באופן רשמי הצצה מהאתחול.
סטראפי שיתף שההצצה שהוצגה היא בעצם אב טיפוס שנועד להדגים לצופים למה לצפות.
לאחר שבספטמבר 2021 הצהיר סטראפי שהוא מתכוון להפיק הפקות בשיתוף שירות הסטרימינג נטפליקס, נודע במאי 2024 שהאתחול יופץ ברחבי העולם דרכו במהלך הרבעון הרביעי של שנת 2025, כאשר הוא הפיק והפיץ בעבר הפקות של החברה והזיכיון, ביניהן "עולם הווינX", "גורל: סאגת ווינX" ו"יוצר הדמעות".
ב-31 באוגוסט 2024 היה ברימיני אירוע לציון 20 שנה לסדרת המקור, בו פורסמה תצוגה מקדימה לעבודה המתקדמת של האתחול.
התצוגה התקבלה "בהתרגשות גדולה ומחיאות כפיים".
בספטמבר 2024 הוכרז שהשקת האתחול הוקדמה מהרבעון הרביעי של שנת 2025 לרבעון השלישי של השנה.
בקומיק-קון ניו יורק שהתרחש באוקטובר 2024 הוצג טיזר האתחול למעריצי הסדרה, כאשר ב-21 לחודש הוא יצא לצפייה ברשת.
הטיזר זכה לביקורות חיוביות ולהתלהבות מהקהל.
ב-28 בינואר 2025, לציון 21 שנים לסדרת המקור, פורסם סרטון המציג את מאחורי הקלעים של האתחול וקטעים חדשים ממנו.
במהלך אפריל 2025 התפרסמו קטעי שינוי הצורה של הפיות, ונודע שהוא יעלה לנטפליקס באוקטובר של אותה שנה.
ב-19 ביולי 2025 יצא טריילר האתחול, ואיתו תאריך היציאה של 13 הפרקים הראשונים בנטפליקס, 2 באוקטובר 2025. לאחר יציאת הטריילר החלו להתפרסם ברשתות החברתיות קטעים והצצות מהאתחול.
ב-3 באוקטובר 2025 פורסם סרטון נוסף המציג בהרחבה את מאחורי הקלעים של האתחול.
באוקטובר 2025 שיתף סטראפי ש-13 הפרקים האחרונים יעלו באביב 2026.
האתחול לא הופץ בכל המדינות בהן נטפליקס זמין, אלא רק במדינות נבחרות, ביניהן הולנד, גרמניה, יוון, שוודיה, יפן וטורקיה.
באפריל 2025 שיתף סטראפי שהוא מעוניין שהאתחול יצליח בשוק היפני, לשם כך הוא הוצג באירוע היפני Expo 2025, בו הוא זכה להתעניינות רבה וגם פורסמו ממנו קטעים חדשים.
כחלק משיווק האתחול בטורקיה, להקת שש הבנות Manifest הוציאה ב-3 באוקטובר 2025 את הסינגל "RÜYA", בו הן לבושות כמו בנות ווינX.
קליפ הסינגל זכה לביקורות חיוביות, בעיקר בזכות "האווירה הפנטסטית והוויזואליה המרשימה שלו", אם כי על המילים נטען שהן "שטוחות מדי או לא קוהרנטיות".
בנוסף להשקה ברחבי העולם דרך נטפליקס, האתחול שודר גם ברשתות שידור מקומיות.
ביוני 2024 נודע שהוא ישודר באיטליה ברשת RAI, כאשר חברת ההפקה שלה, Rai Kids, לקחה חלק בהפקתו.
רשת RAI היא מהשותפות הראשונות של הזיכיון שהאמינה בו מההתחלה, כאשר היא לקחה חלק בהפקה ובשידור של מספר הפקות שנכללות בו.
לאחר שנודע שהאתחול ישודר ברשת בספטמבר 2025, הוא החל את שידוריו בערוץ Rai 2 ובשירות הסטרימינג RaiPlay ב-1 באוקטובר, יום לפני הבכורה העולמית בנטפליקס, כאשר שידורים חוזרים שלו החלו ב-27 באוקטובר בערוץ Rai Yoyo.
ב-24 בספטמבר 2025 התרחשה הצגת הבכורה של האתחול ברומא, בה הוקרנו שני הפרקים הראשונים, בוצעו שירים חדשים והיו שלל פעילויות.
בדצמבר 2024 נודע שמתקיים משא ומתן עם הרשתות BBC בבריטניה ו-TF1 בצרפת לשידור האתחול.
בינואר 2025 אושר שהתקבלה העסקה לשידור האתחול ברשת BBC, ובחודש מאי נודע שהשידור יחל בספטמבר בערוץ CBBC ובשירות הסטרימינג BBC iPlayer של הרשת.
ב-8 בספטמבר 2025 האתחול עלה לשידור בערוץ, כשזהו שידור הטרום-בכורה שלו לפני הבכורה בנטפליקס, דבר שכונה "בכורה בלעדית".
כחלק מההפצה של האתחול בבריטניה, היה שיתוף פעולה עם Gulliver's World, בו ניתן היה לפגוש את הדמויות.
ביולי 2025 נודע שאושר ההסכם עם רשת TF1, ושהאתחול ישודר בסתיו ב-TFOU, רצועת שידור של הרשת המיועדת לילדים.
האתחול החל את שידוריו בצרפת ב-4 באוקטובר 2025, יומיים לאחר הבכורה בנטפליקס.
האתחול כולל 15 שירים מקוריים שמבוצעים על ידי זמרות בין-לאומיות, שהן קלרה, וירג'יניה בוצ'לי ואילי.
שירים נוספים מבוצעים על ידי אליסה רוסלי, אשר כתבה וביצעה שירים לעונות 4-7 של סדרת המקור ולהפקות "מועדון ווינX: סוד הממלכה האבודה", "מועדון ווינX: הרפתקה קסומה" ו"מועדון ווינX: ספיישלים", אשר מבוססות עליה.
רוסלי אשרה שהיא תעבוד על השירים באפריל 2024. הזמרות מבצעות את השירים בשפת המקור, אנגלית, ובשפה האיטלקית.
בכל הדיבובים, מלבד האיטלקי והצרפתי, השירים נותרו בשפה האנגלית, מלבד שיר הנושא, הסיום ושינוי הצורה.
השירים "Step Into The Dark" ו-"Superpower" נותרו באנגלית בדיבוב האיטלקי והצרפתי.
ב-2 במאי 2025 יצא הסינגל הראשון מתוך האתחול, "Forever Winx" בביצוע בוצ'לי, אשר משמש כשיר שינוי הצורה.
ב-6 ביוני 2025 יצא וידאו קליפ לסינגל בכיכובה של בוצ'לי בבימויו של גייטנו מורביולי.
ב-8 בספטמבר 2025 יצא הסינגל השני מתוך האתחול, "Under the Sign of Winx" בביצוע קלרה, אשר משמש כשיר הנושא שלו.
באותו יום הסינגל יצא גם באיטלקית כשהוא נקרא "Nel segno di Winx".
סינגל זה הוא גרסה מחודשת לשיר הנושא שהיה בעונות הראשונות של הסדרה המקורית.
וידאו קליפ לסינגל בכיכובה של קלרה ושחקניות הלבושות כמו בנות ווינX יצא ב-18 בספטמבר 2025, כאשר הוא בוים על ידי אנדראה מיכלוני עם כריאוגרפיה מאת קרלוס דיאז גנדיה.
ב-2 באוקטובר 2025, עם הפצת החלק הראשון של האתחול בנטפליקס, יצאו לאור באופן רשמי אחד עשר השירים שהופיעו בו בשפה האנגלית והאיטלקית.
עם יציאת השירים, השיר "Step Into the Dark" בביצוע אילי זכה להצלחה רבה, לכן ב-15 באוקטובר 2025 יצא לו וידאו קליפ בכיכובה של הזמרת ושחקניות הלבושות כמו בנות טריקס, כאשר הוא גם בוים על ידי מיכלוני עם כריאוגרפיה מאת גנדיה.
ב-17 באוקטובר 2025 דווח שהאתחול זכה להצלחה רבה, כאשר הוא דורג בנטפליקס בראש קטגוריית הילדים במעל 40 מדינות.
האתחול קיבל ביקורות מעורבות מהצופים, בעיקר על ההנפשה והפיתוח הדל של הדמויות, בשונה מסדרת המקור.
מריאנה צ'יארלנטה מאתר "Today" שיבחה את התפאורות וההנפשה, וציינה לחיוב את הערכים המעוברים באתחול, הדומים לסדרת המקור.
אנג'לי שארמה ביקרה את הסדרה באתר "Midgard Times", וציינה שהאתחול "מכיל בעיקר קצב מביך, נבלים תפלים וכנפיים שמתנפנפות חזק יותר מהכתיבה".
היא בזה להנפשה, וכתבה "הדמויות זזות בנוקשות, הבעות פנים משתקעות, ושינויי הצורה - שאמורים להיות הזיקוקים של הסדרה - נראים לעיתים קרובות כמו מעברים מביכים בפאוורפוינט עם נצנצים".
היא סיכמה שהאתחול "עייף, דקיק וחסר ביטחון מכדי להתחייב לטון מסוים", כשהיא מביאה לו ציון של 2 נקודות מתוך 10.
מירה קורולנקו סקרה את האתחול באתר "BSCKids" וכתבה שהטעות הגדולה ביותר שלו היא קצבו המהיר, שגורם לאתגר בהבנת העלילה.
היא שיבחה את דמותו של דמיאן, וציינה שהוא "הדמות היחידה המפותחת והבלתי צפויה בעונה הזו".
היא סיכמה שעבור מעריצי הסדרה המקורית האתחול הוא "הלם תרבותי", אך צופים חדשים שלא צפו בסדרת המקור "יהיו מוקסמים" ממנו.
פדריקו ואסקוטו כתב באתר "Movieplayer.it" שההנפשה "מעט איטית בכמה תנועות ורצפים", ושיבח את העלילה והדגש על "כוחה של החברות".
לוסיה מונינה ציינה באתר "Magazine 361" שהאתחול מתמקד בעיקר בבלום, דבר הגורם לאיבוד ההתפתחות של שאר הדמויות, כמו כן היא ציינה שהמערכות הרומנטיות הן "שטחיות" מפני שלא מראים "שום גישה או מגע מכל סוג שהוא".
היא גם הבחינה שהצבעים של האתחול "קרים", דבר שמצד אחד יוצר תחושת "ריאליזם", אך מצד שני גורם ל"אובדן הקסם והקלילות שכבשו את ליבם של מיליוני מעריצים" שצפו בסדרת המקור.
באתר "Тлум.ру" נכתב שההנפשה של האתחול "ייחודית מאוד", כאשר לבנות יש תווי פנים חדים וזוויתיים, דבר הגורם להן להיראות כמו נסיכות דיסני "לאחר שאיבדו את כל מקוריותן".
עוד נכתב שהעלילה מבלבלת עבור הצופים החדשים, ושהמוזיקה "הייתה מצוינת".
האתחול ספג ביקורות שליליות לאחר שצצו שמועות ודיווחים לא רשמיים לפיהן נעשה שימוש בבינה מלאכותית יוצרת בהפקתו.
סילבן צ'אן טענה באתר "The Beaver" ש"עבור סדרה ש'מנציחה את האופנה של שנות ה-2000' ומשלבת את המראה של הדמויות באישיותן ובסיפור הכללי שלהן, [השימוש בבינה מלאכותית במקום באומנים] נתפס כעלבון עבור מעריצים ותיקים של הזיכיון".
חברת Rainbow S.p.A הצהירה שלא היה שימוש בבינה מלאכותית, מפני שזה "מקצר פינות" וצוות ההפקה לא רצה בכך.
עם זאת באתר הרשמי של החברה יש אישור שהיא משתמשת בבינה מלאכותית, ואף יש הודעה פומבית בה מצוין שהיא שוכרת מומחים שיהנדסו הנחיות בבינה מלאכותית.
"הדיווחים על השימוש בבינה מלאכותית חסרי בסיס לחלוטין ומופצים על ידי שונאים מקצועיים או מתחרים.
זהו עלבון חמור לכל מאות אנשי המקצוע והכישרונות האיטלקים שעבדו קשה במשך שלוש שנים כדי ליצור את הסדרה.
תיעדנו בסרטון "העשייה" כיצד כל פרט היה פרי עבודתם של אמנים ואנשי מקצוע מהאולפנים שלנו.
אז הייתי אומר מספיק עם סיפור הבינה המלאכותית הזה!!!
אם נרצה להשתמש בה בעתיד, לא נהסס להכריז על כך, אבל אנחנו בהחלט לא אוהבים שמשמיצים אותנו.
עם זאת, אנחנו מצטערים שהייתם כל כך מאוכזבים; אולי אנחנו לא מספיק טובים, או שאולי אין לנו את המשאבים הכספיים לעשות טוב יותר."
בספטמבר 2023 הכריז סטראפי שלאתחול תהיה תוכנית רישוי שתכלול מוצרים שונים.
במאי 2024 הוכרז שחברות הצעצועים Playmates Toys ו-Giochi Preziosi ישיקו ברחבי העולם קולקציות של בובות אופנה, אביזרים, צעצועים וערכות בהשראת האתחול, כשהראשונה תשווק אותם באמריקה והשנייה באירופה.
בפברואר 2025 נחשפו הצצות לבובות של Playmates Toys, ונודע שהן יושקו בסוף שנה זו עד שנת 2026. הבובות בסופו של דבר החלו להימכר באופן בלעדי בטארגט ב-5 אוקטובר 2025, בצמוד לבכורה העולמית של האתחול.
ביולי 2025 נודע שהבובות של Giochi Preziosi יושקו בחג המולד של אותה שנה.
גם Tridimensional שבבעלות Rainbow S.p.A הוציאה מוצרים המבוססים על האתחול, שהעיקרי בהם הוא מגזין חודשי הכולל מוצר נלווה, קומיקס ופעילויות, כאשר זה ממשיך את סדרת המגזינים החודשית שיצאה לסדרת המקור בשנת 2004.
ב-Salone del Mobile שהתרחש באפריל 2025, פוזרו עמדות עם כנפיים של הפיות מתוך האתחול, כחלק ממיזם בשיתוף קרן סייברסמייל שמטרתו למנוע בריונות רשת.
ב-12 באפריל 2025 הושקה בפארק מג'יקלנד אטרקציה בשם "Magic Winx", שמעוצבת בהשראת זיכיון סדרת ההנפשה והאתחול.
האתחול ומוצריו גם שווקו, קודמו, הושקו והוכרזו בשלל פסטיבלים, כנסים ואירועים, ביניהם פסטיבל הסרטים של ונציה ה-82, New York Comic Con, Lucca Comics & Games ו-MCM Comic Con London.
לאתחול יש אתר אינטרנט שהושק עם בכורתו עולמית, אשר כולל סרטונים, משחקים ותוכן, כמו כן שלל מוצרים בלעדיים בהשראת האתחול וסדרת המקור.
יש לאתחול עמודים גם ברשתות החברתיות פייסבוק, אינסטגרם, טיקטוק ויוטיוב הכוללים מיליון צפיות ועוקבים.
ב-21 במאי 2025 הוכרז שמשחק בהשראת האתחול יהיה זמין ברבעון השלישי של השנה ברובלוקס.
ביוני 2025 הוכרז שהמשחק ייצא באוגוסט של אותה שנה.
בסופו של דבר המשחק יצא ב-15 בספטמבר 2025 תחת השם "Winx Club: Magix", כאשר הוא פותח על ידי Mapshot בשיתוף Spaceport.xyz.
במשחק כל משתמש יוצר לעצמו אווטאר, איתו הוא יכול לחקור, לשחק וללמוד באלפיה.
בחודש הראשון של המשחק, שיחקו בו יותר מ-2 מיליון משתמשים והוא קיבל דירוג אישור של 87%.
מועדון השנה הוא פרס כדורגל המוענק בכל שנה למועדון ששלח את מספר הנציגים הרב ביותר לטקס כדור הזהב, על ידי המגזין הצרפתי פראנס פוטבול.
הפרס הוענק לראשונה בשנת 2021.
הפרס הוענק לראשונה בשנת 2021, באותה השנה, ובשנה שלאחר מכן העניקו את הפרס למועדון ששלח את מספר השחקנים הגובה ביותר, גברים ונשים כאחד.
בשנת 2023 הוחלט לפצל את הפרס ולתת אותו למועדוני הגברים והנשים בנפרד.
שנהמועדוןמועמדים2023 מנצ'סטר סיטי72024 ריאל מדריד5
מועדון חג המולד היא תוכנית חיסכון שנפתחת למטרות מיוחדות.
הרעיון הוצע לראשונה על ידי בנקים וחברות אשראי בארצות הברית החל בתחילת המאה ה-20, גם במהלך השפל הגדול.
לקוחות הבנק היו מפקידים סכום כסף קבוע מדי שבוע לחשבון החיסכון, ומקבלים את הכסף בחזרה בסוף השנה לקניות לקראת חג המולד.
מועדון חג המולד הידוע הראשון נוצר ב-1909, כאשר מרקל לנדיס, שהייתה גזברית של חברת קרלייל נאמנות, הציגה את קרן החיסכון של החברה לחג המולד לציבור הלקוחות שלהם.
המועדון משך כ-350 לקוחות שחסכו כ-28 דולר כל אחד (בחישובי אינפלציה לשנת 2023, שווים לכ-800 דולרים אמריקאים).
הכסף חולק ב-1 בדצמבר של אותה שנה.
במהדורת 2 בינואר 1920 של עיתון ה-"Daily Republican" נכתב כי בנק החקלאים של העיירה מעודד הורים לרשום את ילדיהם למועדון חג המולד "כדי לפתח את הרגלי חיסכון ויכולת העצמאות".
עם התאוצה בפופולריות של מועדוני חג המולד, החלו מוסדות פיננסיים להתחרות על עסקי החיסכון לחגים, והציעו פרמיות מפתות.
אך לאורך השנים הרעיון של פתיחת חשבון חיסכון לחג המולד דעך ונחשב כיום לפחות רלוונטי.
החסרונות העיקריים של חשבונות מועדון חג המולד היו שיעורי ריבית נמוכים, ומספר הגבלות, כגון חוסר אפשרות למשוך את הכסף לפני המועד, אלא אם כן שולמו עמלות בעבורו.
בנוסף לכך, לבנקים נגרמו עלויות גבוהות בניהול החשבונות.
לדברי דניס האלפין, מנכ"ל איגוד האשראי הפדרלי של "קפיטל תקשורת", לאיגוד היו 3,500 חברי מועדון חג המולד ב-1984. עבור כל חבר במועדון נדרש מעובדי הבנק להפיק, לחתום, לאסוף ולשלוח צ'ק.
לאחר מכן, 70% מהצ'קים הוחזרו לבנק כדי שיופקדו בחשבון אחר.
מועדון לקוחות הוא רישום של לקוח, של חנות מסוימת או של רשת שיווק, כחבר ברשימת הלקוחות של גוף זה.
לעיתים מלווה הרישום במתן "כרטיס מועדון", המאפשר זיהוי מהיר של הלקוח כחבר המועדון, ולעיתים כרטיס המועדון הוא חלק מכרטיס האשראי של הלקוח.
החברות במועדון הלקוחות מעניקה ללקוח הטבות שונות, כגון הנחה במחיר המוצרים.
מועדוני לקוחות הם כלי שיווקי חשוב, בז'רגון המקצועי הם נכללים במושג רחב היריעה "פרסום ישיר", "שיווק ישיר" או "שיווק ממסדי נתונים".
בזכות כלי המחשוב מתאפשר לכל עסק לנהל לעצמו מסד נתונים על לקוחותיו ורשימת דיוור בהוצאה כספית מינימלית.
שימוש נכון בשיווק באינטרנט מאפשר גם להקטין עלויות דיוור ואף לשנות הרגלי צריכה בסיסיים של לקוחות ולחסוך בעלויות השיווק וההפצה.
הבטחת נאמנות הלקוחות בעזרת פניה אישית יותר לטעם הלקוח הכוללת הטבות ושיתוף.
מועדון לקוחות חייב להיות מאופיין ומוגדר.
הקמת מועדון מחייבת שימוש בשבעה אלמנטים.
איסוף, עיבוד וניתוח המידע על החבר
איזון בין הטבות "קשות" להטבות "רכות".
יצירת שותפות בעלת ערך מוסף עבור החבר
הטיפול בכל אחד מאלמנטים אלו והבנתם יכולים לאפשר בניית מועדון לקוחות, שמעבר למטרותיו המקוריות יהפוך ליחידת רווח משמעותית בארגון.
על הבונה מועדון לקוחות לשאול עצמו שלוש שאלות:
האם הלקוח מעוניין בכלל בקשר ארוך טווח?
מה יעד המצטרפים למועדון (כולם או רק לקוחות בולטים)
יש צורך לעבד את המידע שנאסף על הלקוח באופן שיאפשר למועדון להתייעל באופן שוטף.
לפיכך יש צורך לעקוב אחר פעילות החבר ולשלבה עם ההטבות השונות, להגיע ל-100% דיוק באיסוף הנתונים, לשלב ולהתאים את המערכת למערכת החשבונאית ולנתח את המידע באופן שוטף לעומק.
בעזרת פעולות אלה ניתן לבנות פרופיל לכל לקוח ולמקד פלחים שונים שייהנו מהטבות שונות.